News Update: AI ยังชนะตลาดไม่ได้? ChatGPT ยังไม่สามารถออกแบบ ETF ที่สามารถเอาชนะตลาดหุ้นสหรัฐฯ ได้ โดยให้เหตุผลว่าคาดเดาไม่ได้ - FINNOMENA
อินโฟเควสท์รายงานว่า กองบรรณาธิการของ Bloomberg ได้ขอให้ ChatGPT โปรแกรมแชตบอต AI น้องใหม่ของบริษัท OpenAI สร้างพอร์ตกองทุนรวมดัชนีหรือ ETF ที่สามารถเอาชนะตลาดหุ้นสหรัฐฯ
31 ม.ค. 2566

อินโฟเควสท์รายงานว่า กองบรรณาธิการของ Bloomberg ได้ขอให้ ChatGPT โปรแกรมแชตบอต AI น้องใหม่ของบริษัท OpenAI สร้างพอร์ตกองทุนรวมดัชนีหรือ ETF ที่สามารถเอาชนะตลาดหุ้นสหรัฐฯ เพื่อตรวจสอบว่า เทคโนโลยีใกล้จะเข้ามาทดแทนบรรดานักวิเคราะห์ ผู้เชี่ยวชาญ และนักเก็งกำไรมากน้อยเพียงใด
ผลลัพธ์ที่เกิดขึ้นคือ ChatGPT ‘ไม่สามารถ’ ออกแบบกองทุน ETF ที่สามารถเอาชนะตลาดหุ้นสหรัฐฯได้
โดย ChatGPT ระบุว่า เป็นไปไม่ได้ที่ ChatGPT จะออกแบบกองทุน ETF ที่เอาชนะตลาดหุ้นสหรัฐ เนื่องจากตลาดหุ้นสหรัฐนั้นเป็นสิ่งที่คาดเดาไม่ได้และผลการดำเนินงานในอดีตไม่ได้รับประกันผลการดำเนินงานในอนาคต
ChatGPT ยังเตือนว่า องค์ประกอบของกองทุน ETF นั้นควรอิงตามการวิเคราะห์ตลาดอย่างละเอียดถี่ถ้วน รวมถึงต้องสอดคล้องกับเป้าหมายและระดับความเสี่ยงที่ยอมรับได้ของแต่ละบุคคล
อย่างไรก็ตาม สำนักข่าวบลูมเบิร์กตั้งข้อสงสัยว่า ChatGPT อาจทราบเคล็ดลับในการเอาชนะตลาดหุ้นสหรัฐ เพียงแต่ฉลาดพอที่จะไม่คายความลับดังกล่าวออกมาฟรีๆ
ในตอนท้ายของการทดสอบ Bloomberg ได้ถามว่า ChatGPT ว่า AI สามารถเลือกหุ้นได้ดีกว่ามนุษย์หรือไม่?
คำตอบที่ได้คือ แม้ AI อาจมีศักยภาพในการเป็นเครื่องมือวิเคราะห์การลงทุนที่ลํ้าค่า แต่ก็ไม่ใช่สิ่งพิเศษที่สามารถเลือกหุ้นได้ดีกว่ามนุษย์ทุกครั้ง พร้อมแนะนำว่าควรค้นคว้าหาข้อมูลและปรึกษาที่ปรึกษาการลงทุนเสมอ
โดยปัจจุบันนั้นมีการนำเอไอมาช่วยในการลงทุนในตลาดเงินสหรัฐอยู่แล้ว รวมถึง กองทุนรวม โดยขณะนี้มีเอไอบางตัวที่สามารถเอาชนะตลาดเงินสหรัฐได้
อย่างเช่น AI Powered Equity ETF หรือ AIEQ เครื่องมือมูลค่า 102 ล้านดอลลาร์ที่สามารถมอบผลตอบแทนประมาณ 9.9% ในปี 2566 โดยนับจนถึงวันพุธที่ 25 ม.ค.ที่ผ่านมา เมื่อเทียบกับ 4.7% ของดัชนี S&P 500 Total Return Index
อ้างอิง:
https://www.ryt9.com/s/iq28/3393200 
https://thestandard.co/chatgpt-fund-design/ 
https://www.bloomberg.com/news/articles/2023-01-26/we-asked-chatgpt-to-make-a-market-beating-etf-here-s-the-result?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ChatGPT
News Update
OpenAI
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA